དྲི་ངན་དེ་མེད་པར་གཏོང་དགོས་ན།རྒྱུན་དུ་རྔུལ་ཆུ་མང་པོ་འབྱུང་དུ་བཅུག་ནས།རྔུལ་ཐོན་རྨེན་བུ་ལ་རྒྱུན་དུ་རྩོལ་བ་བྱེད་དུ་བཅུག་ན།གཏེར་རྒྱུའི་ཡང་བསྐྱར་སྡུད་ལེན་བྱེད་པའི་ནུས་པ་སྔར་ལས་ཇེ་དྲག་ཏུ་གཏོང་ཐུབ།ད་ལྟའི་མི་རྣམས་རྒྱུན་དུ་མཁའ་རླུང་སྙོམས་སྒྲིག་འཕྲུལ་ཆས་ཡོད་པའི་ཁང་པའི་ནང་དུ་བསྡད་ནས།འགུལ་སྐྱོད་མང་པོ་མི་བྱེད་པའི་དབང་གིས།རྔུལ་ཆུ་འབྱུང་རྒྱུ་ཧ་ཅང་ཉུང་།རྒྱུན་དུ་རྐང་ཐང་ལ་འགྲོ་བ་དང་དལ་མོ་བྱས་ནས་བརྒྱུགས་ཏེ།གཟའ་འཁོར་གཉིས་ནས་གསུམ་ལ་རྒྱུན་འཁྱོངས་བྱས་ན།ནུས་པ་ཉམས་པའི་རྔུལ་ཐོན་རྨེན་བུའི་བྱེད་ནུས་སྔར་གསོ་བྱེད་ཐུབ།ངལ་དུབ་ལས་བྱུང་བའི་འོ་སྐྱུར་དྲི་ངན་དེ་ཡང་དབྱང་ལྡན་ལུས་སྦྱོང་བྱས་ན་སེལ་ཐུབ།བཟའ་བཏུང་གི་ཕྱོགས་ནས།ཤ་མང་པོ་བཟའ་མི་རུང་བ་དང་།སྲོག་ཆགས་ཀྱི་སྤྲི་དཀར་མང་དུ་ཟོས་ན་པགས་ཚིལ་ཟགས་ཐོན་འབྱུང་ཚད་ཇེ་མང་དུ་བཏང་ནས་ལུས་སྟེང་གི་དྲི་ངན་ཇེ་སྡུག་ཏུ་འགྲོ་བ་རེད།བཤང་འགགས་པ་ཡིས་ཀྱང་ཨན་གྱི་འབྱུང་ཚད་ཇེ་མང་དུ་བཏང་ནས།ལུས་སྟེང་གི་དྲི་ངན་ཇེ་མང་དུ་གཏོང་ངེས་མོད།འོན་ཀྱང་རྒྱུན་དུ་བཟའ་བཅའི་ཚི་སྣ་མང་དུ་ཟོས་ན་དྲི་ངན་དེ་ལེན་ཐུབ་བོ།།